Brionglóid an tSeomra Dheirg

Is leabhar cáiliúil é Brionglóid an tSeomra Dheirg le Cao Xueqin. Foilsíodh é den chéad uair sa 18ú haois agus tá sé ar cheann de na Mórúrscéalta i litríocht na Síne. Scríobh Cao an scéal faoi theaghlach saibhir agus a saol sa tSín le linn Ríshliocht Qing.

Pléann an scéal cúrsaí grá, fadhbanna teaghlaigh, agus na hathruithe i dteaghlach Jia a chailleann an saibhreas a bhí acu. Tá an leabhar lán le carachtair, agus tá scéal speisialta ag gach duine acu. Pléann sé cultúr na Síne, agus saol na ndaoine saibhre sa tSín ársa. 

## Cúlra
Is leabhar an-tábhachtach é Brionglóid an tSeomra Dheirg i litríocht na Síne. Léann go leor daoine é fós inniu agus tá go leor aistriúchán le fail i dteangacha éagsúla.  Ba í an Mhandaraínis an teanga labhartha a bhí á saothrú sa leabhar – úrscéal atá ar maos le cur síos ar nósanna agus ar chultúr na Síne i ré na hImpireachta. Chuaigh stíl an úrscéil go mór mór i bhfeidhm ar chleachtais liteartha na Mandairínise go dtí an lá atá inniu ann.

## Carachtair
Is é Jia Baoyu an príomhcharachtar fireann san úrscéal. Is fear óg é a bhfuil grá aige dá mhuintir ach a bhíonn ag streachailt lena chuid mothúchán agus caidrimh, go háirithe lena chol ceathracha, Lin Daiyu agus Xue Baochai.

Tá na carachtair baineanna fíorthábhachtach san úrscéal.

Bean álainn is ea Lin Daiyu, ach is minic a bhíonn sí tinn. Tá sí i ngrá le Jia Baoyu, ach tá a ngrá casta. Tá sí cliste, cumasach, agus tá sí go maith ag an bhfilíocht. Tá nasc mothúchánach domhain aici le Jia Baoyu, ach is minic a bhíonn sí in ísle brí mar gheall ar na dúshláin ina saol.. 

Is carachtar tábhachtach eile í Xue Baochai. Tá sí cineálta, séimh, agus an-chiallmhar. Tá sí álainn agus tagann sí ó theaghlach rachmasach. Is cara maith í do Lin Daiyu, ach tá suim aici freisin i Jia Baoyu. Tá sí an-phraiticiúil agus cabhraíonn sí le fadhbanna a réiteach sa teaghlach. Breathnaítear uirthi go minic mar bhean fhoirfe mar gheall ar a nádúr séimh agus a cuid eagna.

Is carachtar tábhachtach eile í Jia Tanchun. Tá cáil uirthi as a bheith socair, críonna, agus díograiseach. Is col ceathrar í le Jia Baoyu agus Lin Daiyu. Níl sí chomh mothúchánach leis na mná eile, agus tá sí an-dírithe ar fhadhbanna a teaghlaigh. Breathnaítear uirthi go minic mar dhuine tromchúiseach agus freagrach, agus cabhraíonn sí leis an teaghlach a bhainistiú nuair a théann rudaí mícheart.

Is bean láidir chliste í Wang Xifeng sa scéal. Tá sí pósta le Jia Lian, agus tá cáil uirthi mar gheall ar a háilleacht agus a clisteacht. Tá sí an-mhaith ag bainistiú ghnó theaghlach Jia agus ag déanamh cinntí. Is féidir léi a bheith dian agus uaireanta crua, ach tá sí an-dílis dá teaghlach freisin. Is carachtar casta í a thaispeánann cineáltas agus cumhacht araon.
Tá Jia Lian pósta le Wang Xifeng. Tá sé cineálta ach lag, agus is minic nach bhfuil sé in ann a chuid gníomhartha ná na fadhbanna ina theaghlach a rialú.

Is an tSeanmháthair Jia an duine is sine agus is mó meas i dteaghlach Jia. Is í seanmháthair Baoyu agus Daiyu í. Tá sí cineálta agus tá grá mór aici dá teaghlach. Tá beirt mhac aici, Jia She agus Jia Zheng, agus iníon amháin, Min, atá ina máthair do Daiyu. Tugann sí Daiyu chun cónaí leis an teaghlach agus cabhraíonn sí léi agus le
Baoyu a bheith gar dá chéile. Sula bhfaigheann sí bás, tugann sí a cuid airgid dá teaghlach tar éis don rialtas a maoin a thógáil.

Is cailín aimsire í Xiangling i dteach Xue. Is é Zhen Yinglian a fíor-ainm, agus fuadaíodh í nuair a bhí sí óg. Athraíonn bean chéile Xue Pan, Xia Jingui, a hainm go Qiuling agus déanann sí iarracht í a ghortú mar gheall ar éad. Tar éis bhás Xia Jingui, pósann Xiangling Xue Pan. Ar an drochuair, faigheann Xiangling bás tar éis di leanbh a bheith aici.

Is í Ping-er príomhchailín aimsire agus cara dlúth Xifeng. D’oibrigh Ping-er i dteach Wang ach tháinig sí le Xifeng nuair a phós sí Jia Lian. Cabhraíonn sí go mór le Xifeng agus tá meas ag na seirbhísigh eile uirthi. Tá sí ar dhuine den bheagán daoine atá gar do Xifeng. Cé go bhfuil cumhacht aici sa teach, úsáideann sí í le cineáltas. Tá Ping-er dílis, cineálta, agus séimh.

## Tagairtí

Catagóir:Úrscéalta Síneacha
Catagóir:Úrscéalta Sínis